**projektas**

**reg. Nr. T-166**

**2.10. darbotvarkės klausimas**

**Pasvalio rajono savivaldybės taryba**

**sprendimas**

**Dėl** **pasvalio rajono savivaldybės tarybos 2022 m. kovo 30 d. sprendimo nr. t1-53 „Dėl socialinių paslaugų kainų nustatymo“ pakeitimo**

2022 m. rugpjūčio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, įgyvendindama Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos Vyriausybės 2006 m. spalio 10 d. nutarimu Nr. 978 „Dėl Socialinių paslaugų finansavimo ir lėšų apskaičiavimo metodikos patvirtinimo“ (su visais aktualiais pakeitimais), 20, 21 ir 32 punktus, vykdydama Socialinių paslaugų katalogo, patvirtinto Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-93 „Dėl Socialinių paslaugų katalogo patvirtinimo“ (Lietuvos Respublikos socialinės apsaugos ir darbo ministro 2022 m. birželio 30 d. įsakymo Nr. A1-451 redakcija), 12.3 papunktį, Pasvalio rajono savivaldybės taryba nusprendžia:

1. Pakeisti Pasvalio rajono savivaldybės tarybos 2022 m. kovo 30 d. sprendimą Nr. T1-53 „Dėl socialinių paslaugų kainų nustatymo“ (toliau – Sprendimas):

1.1. Pakeisti Sprendimo 3.2 papunktį ir jį išdėstyti taip:

„3.2. palydėjimo paslaugai jaunuoliams asmens namuose – 5,50 Eur/val.“

1.2. Pakeisti Sprendimo priedo „Bendrųjų, socialinės priežiūros ir socialinės globos paslaugų kainos vienam paslaugos gavėjui“ dešimtą pastraipą ir ją išdėstyti taip:

|  |  |  |  |  |
| --- | --- | --- | --- | --- |
| 321 | Palydėjimo paslauga jaunuoliams | likę be tėvų globos vaikai (nuo 16 m.), kuriems teikiama globa (rūpyba) socialinės globos įstaigoje,  socialinę riziką patiriantys vaikai (nuo 16 m.),  vaikai (nuo 16 m.), kurie gyvena socialinę riziką patiriančiose šeimose,  sulaukę pilnametystės asmenys (iki 24 m.), kuriems buvo teikta socialinė globa (rūpyba) socialinės globos įstaigoje ar kurie gyveno socialinę riziką patiriančiose šeimose | Asmens namuose  700,00 Eur/mėn.  4,40 Eur/val. | Pasvalio rajono Grūžių vaikų globos namai |

2. Nustatyti, kad šis sprendimas įsigalioja 2022 m. rugsėjo 1 d.

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Socialinės paramos ir sveikatos skyriaus

vedėja R. Ožalinskienė

Suderinta DVS Nr. RTS-186

Pasvalio rajono savivaldybės tarybai

**AIŠKINAMASIS RAŠTAS**

**DĖL pasvalio rajono savivaldybės tarybos 2022 m. kovo 30 sprendimo nr. t1-53 „Dėl socialinių paslaugų kainų nustatymo“ pakeitimo**

2022 m. rugpjūčio 12 d.

Pasvalys

**1. Sprendimo projekto rengimo pagrindas.** Pakeisti Palydėjimo paslaugos jaunuoliams asmens namuose didžiausią socialinės priežiūros išlaidų dydį (kainą), atsižlegiant į Socialinių paslaugų katalogo, patvirtinto Lietuvos Respublikos socialinės apsaugos ir darbo ministro 2022 m. birželio 30 d. įsakymo Nr. A1-451 redakciją, bei ištaisyti Grūžių vaikų globos namų kainos apskaičiavime padarytą klaidą.

**2. Sprendimo projekto tikslai ir uždaviniai.** Šiuo sprendimu keičiamas didžiausias socialinės priežiūros išlaidų dydis Palydėjimo paslaugai jaunuoliams asmens namuose – nuo 3,50 Eur iki 5,50 Eur ir Grūžių vaikų globos namuose teikiant paslaugą be apgyvendinimo kaina – nuo 1,00 Eur iki 4,40 Eur. Naujos redakcijos Socialinių paslaugų kataloge Palydėjimo paslauga jaunuoliams reglamentuojama išsamiau. Dėl šios paslaugos akreditacijos į Socialinės paramos ir sveikatos skyrių buvo atvykę pasitarti nevyriausybinių organizacijų vadovai. Jie atkreipė dėmesį į Savivaldybės tarybos nustatytą šios paslaugos kainą. Peržiūrėjus Grūžių vaikų globos namų pateiktą apskaičiavimą, kurio pagrindu tvirtintas didžiausias leistinas dydis, pastebėta, kad mėnesio kaina padalinta ne iš darbo dienos valandų, o iš paros valandų skaičiaus. Atlikus šiuos veiksmus Sprendime taisoma šios paslaugos kaina Grūžių vaikų globos namuose iki 4,40 Eur. Palydėjimo paslaugos jaunuoliams asmens namuose, didžiausias socialinės priežiūros išlaidų dydis didinamas iki 5.50 Eur, atsižvelgiant į Socialinių paslaugų kataloge nustatytą šiai paslaugai teikti specialistų struktūrą, transporto ir kitas išlaidas. Siekiama, kad šios paslaugos teikimui akredituosis daugiau nevyriausybinių organizacijų.

**3. Kokios siūlomos naujos teisinio reguliavimo nuostatos ir kokių rezultatų laukiama.** Akreditavus nevyriausybinės organizacijos socialinės priežiūros – palydėjimo paslaugos jaunuoliams asmens namuose paslaugą, su ja Savivaldybė turės sudaryti paslaugos teikimo ir kompensavimo sutartį.

**4. Skaičiavimai, išlaidų sąmatos, finansavimo šaltiniai**. Atsižvelgiant į preliminaries, Grūžių vaikų globos namų apskaičiavimus (6 jaunuoliams), metams šiai paslaugai teikti reikėtų iki 50,0 tūkst. Eur.

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**. Neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Paslaugas teikiančių įstaigų ir organizacijų vadovai.

**7. Sprendimo projekto antikorupcinis vertinimas.** Neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.** Socialinės paramos ir sveikatos skyriaus vedėjas ir atsakingi specialistai.

PRIDEDAMA. Preliminarus Grūžių vaikų globos namų apskaičiavimo ištaisymas.

Socialinės paramos ir sveikatos skyriaus vedėja Ramutė Ožalinskienė